
(Одобрение)
Европейският парламент,
–	като взе предвид проекта на решение на Съвета (10005/2024),
–	като взе предвид проекта за Споразумение между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода май 2021—април 2028 г. (10057/2024), 
–	като взе предвид проекта за Споразумението между Кралство Норвегия и Европейския съюз за финансов механизъм на Норвегия за периода май 2021—април 2028 г. (10146/2024), 
–	като взе предвид проекта за Допълнителния протокол към Споразумението между Европейската икономическа общност и Кралство Норвегия (10149/2024),
 –	като взе предвид проекта за Допълнителния протокол към Споразумението между Европейската икономическа общност и Исландия (10148/2024),
–	като взе предвид искането за одобрение, представено от Съвета съгласно член 217 и член 218, параграф 6, втора алинея, буква а) от Договора за функционирането на Европейския съюз (C10-0103/2024),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по международна търговия (A10-0036/2025),
1.	дава своето одобрение за сключването на споразуменията и протоколите;
2.	възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите членки, на Исландия, Княжество Лихтенщайн и Кралство Норвегия.

